Հարցին՝ ձնածածկույթի սակավությունը խնդիրներ չի առաջացնի, երաշտի վտանգ կա՞, Գագիկ Սուրենյանը պատասխանեց. «Այս պահին դեռևս վաղ է սրա մասին խոսել, որովհետև մենք ունեցել ենք տարիներն, որ այս ժամանակահատվածում քիչ է եղել, բայց հետո լրացվել է, ավելին՝ նորմայից շատ է եղել: Սակայն հիմա հանրապետությունում ձնածածկույթը նորմայից ցածր է, այսինքն՝ լեռնային շրջանների առանձին հատվածներում կա, բայց բնակավայրեր կան, որտեղ ընդհանրապես չկա: Հովտային գոտում՝ Լոռիում, Տավուշում, Արարատյան դաշտում, Արագածոտի նախալեռներում, Վայոց ձորի նախալեռներում, ամբողջ Սյունիքում ձնածածկույթը բացակայում է: Ձյուն կա միայն լեռնային բնակավայրերի առանձին հատվածներում՝ Շիրակի մարզում՝ 10-13 սմ, Գեղարքունիքում՝ 2-5 սմ, Կոտայքի լեռնային շղթաներում՝ մինչև 9 սմ, Արագածոտնի լեռնային շրջաններում՝ 2-7 սմ, ամենաշատը Ջերմուկում է՝ 39 սմ»: